cyanic-selkie/wikianc huggingface dataset:
ডিপ ডিকার্বোনাইজেশন পাথওয়েজ প্রজেক্ট
ফলাফল
২০১৬ সালে বিশ্বের ৭৪% গ্রিনহাউস গ্যাস নিঃসরণকারী দেশের শক্তি গবেষক এবং প্রতিষ্ঠান নিয়ে ডিডিপিপি গঠিত হয়: অস্ট্রেলিয়া, ব্রাজিল,কানাডা, চীন, ফ্রান্স, জার্মানি, ইন্ডিয়া, ইন্দোনেশিয়া,ইতালি,জাপান, মেক্সিকো, রাশিয়া,সাউথ আফ্রিকা,সাউথ কোরিয়া,আমেরিকা এবং লন্ডন। ২০১৫ সালের বিশ্বের বিভিন্ন দেশের রিপোর্ট ডাউনলোড করা যাবে।বিভিন্ন দেশের পরিশীলিত রিও অনুযায়ী মডেলিং পরিবর্তন হয়।কিছু দেশ জমির ব্যবহারে পরিবর্তন,জিডিপি তে পরিবর্তন,উন্নয়ন এবং অর্থনৈতিক কাঠামোতে পরিবর্তন দেখতে পায় আবার কিছু কিছু দেশে পরিবর্তন নেই।
লুৎফর রহমান (শল্যচিকিত্সক)
লুৎফর রহমান (জন্ম ১ জানুয়ারি ১৯৬২) বাংলাদেশের একজন হার্ট বাইপাস সার্জারির পথপ্রদর্শক। বর্তমানে তিনি প্রধান কার্ডিয়াক শল্যচিকিত্সক হিসেবে ল্যাবেইড কার্ডিয়াক হাসপাতালে, ঢাকা, বাংলাদেশে কর্মরত।
প্রাথমিক জীবন এবং শিক্ষা
লুৎফর রহমান ১৯৬২ সালের ১ জানুয়ারি বাংলাদেশের পাবনায় জন্মগ্রহণ করেন। তিনি ঢাকা মেডিকেল কলেজ ও হাসপাতাল থেকে ১৯৮৮ সালে এমবিবিএস সম্পন্ন করেন। পরবর্তীতে, ১৯৯৭ সালে, তিনি ন্যাশনাল ইনস্টিটিউট অফ কার্ডিওভাসকুলার ডিজিজেস (এনআইসিভিডি) থেকে মাস্টার অফ সার্জারি (এমএস) সম্পন্ন করেন।
হার্নান ল্যান্ডার
হান্না ল্যান্ডার "হার্নান ল্যান্ডার" নামেও পরিচিত একজন নিউ ইয়র্ক শহর ভিত্তিক ডোমিনিকান প্রজতন্ত্রের ফ্যাশন ডিজাইনার। তার নকশাগুলি মডেল ল্যাটিনাতে প্রদর্শিত হয়েছে এবং অলিভিয়া মুনের মতো সেলিব্রিটিদের দ্বারা পরিধান করা হয়েছে৷ তিনি টাইম আউট ম্যাগাজিন দ্বারা ২০১০ এর "ব্রেকআউট ডিজাইনার" হিসাবে নির্বাচিত হন।
মধ্যাঞ্চল ক্রিকেট দলের খেলোয়াড়দের তালিকা (বাংলাদেশ)
এটি প্রথম বাংলাদেশ ক্রিকেট লিগ (বিসিএল) প্রতিযোগিতার জন্য ২০১২-১৩ মৌসুমের আগে দল গঠনের পর থেকে মধ্যঞ্চলের হয়ে প্রথম-শ্রেণী, তালিকা এ বা টি-টোয়েন্টি ম্যাচ খেলেছে এমন ক্রিকেটারদের বর্ণানুক্রমিক ক্রমে সম্পূর্ণ তালিকা দোওয়া হচ্ছে। মধ্যাঞ্চল হল একটি কম্পোজিট আঞ্চলিক দল যা দুটি বিভাগীয় দল, ঢাকা বিভাগ এবং ঢাকা মেট্রোপলিসকে একত্রিত করে তৈরি হয়েছে। অন্যান্য দলের তালিকা মেনে, বিশদ বিবরণ হল খেলোয়াড়ের নাম এবং তার পরে মধ্যাঞ্চল খেলোয়াড় হিসেবে সক্রিয় বছর, ২০১৫-১৬ মৌসুমের শেষ পর্যন্ত বর্তমান খেলোয়াড়।
হোশিয়ারপুর জেলা
হোশিয়ারপুর জেলা উত্তর ভারতের পাঞ্জাব রাজ্যের একটি জেলা। এটি পাঞ্জাবের প্রাচীন জেলাসমূহের মধ্যে একটি, এটি পাঞ্জাবের উত্তর-পূর্ব অংশে অবস্থিত। এ জেলা উত্তর-পশ্চিম দিকে গুরুদাসপুর জেলা, দক্ষিণ-পশ্চিমে জালনদার ও কাপুরথালা জেলা, উত্তর-পূর্বে হিমাচল প্রদেশের কংরা ও উনা জেলার সাথে সীমানা ভাগ করেছে। হোশিয়ারপুর জেলা ৪টি উপজেলা, ১০টি কমিউনিটি উন্নয়ন ব্লক, ৯টি পৌর এলাকা ও ১৪১৭টি গ্রাম নিয়ে গঠিত। এ জেলার মোট আয়তন ৩৩৬৫ বর্গকিলোমিটার এবং এর জনসংখ্যা ১,৫৮৬,৬২৫ জন।
জনসংখ্যা
২০১১ সালে অনুষ্ঠিত ভারতীয় জনগননা অনুসারে হোশিয়ারপুর জেলার জনসংখ্যা ছিল ১,৫৮৬,৬২৫ জন, যা স্বাধীন রাষ্ট্র গ্যাবনের জনসংখ্যার বা মার্কিন যুক্তরাষ্ট্রের আইডাহো রাজ্যের জনসংখ্যার সমান। হোশিয়ারপুর ভারতের জনবহুল জেলার গুলোর মধ্যে ৩১তম (৬৪০টি জেলার মধ্যে)। এ জেলার জনসংখ্যার ঘনত্ব প্রতি কিলোমিটারে ৬৮৩জন। ২০০১-২০১১ এর দশকে এর জনসংখ্যা বৃদ্ধির হার ছিল ১৭.৯৫% শতাংশ। হোশিয়ারপুরের নারী ও পুরুষের অনুপাত ৯৬১ জনে ১০০০ জন এবং শিক্ষার হার ৮৫.৪০% শতাংশ।
অর্থনীতি
২০০৬ সালে পঞ্চায়েত রাজ মন্ত্রণালয় ভারতের ৬৪০টি জেলার মধ্যে দেশের পিছিয়ে পরা ২৫০টি জেলার তালিকায় হোশিয়ারপুরকে অন্তর্ভুক্ত করে। হোশিয়ারপুর পাঞ্জাবের একমাত্র জেলা হিসেবে বর্তমানে ব্যাকওয়ার্ড রিজিওন গ্রান্ড প্রোগ্রামের (বিজিআরএফ) আওতায় তহবিল অনুদান পেয়েছে।
প্রশাসন
হোশিয়ারপুর জেলা ৪টি উপজেলা, ১০টি সমস্টি উন্নয়ন ব্লকে বিভক্ত। এছাড়াও ৮টি পৌরসভা রয়েছে।
লুইস সাহা
ইংরেজ ফুটবলে তার অভিষেক ঘটে ১৯৯৯ সালে মেটজ থেকে নিউকাসল ইউনাইটেড ক্লাবে ধারে এসে। এখানে তিনি ১১ খেলায় ১ গোল করেন। ২০০০ সালে তিনি ২.১ মিলিয়ন পাউন্ডের বিনিময়ে ফুলহ্যাম ক্লাবে খেলতে আসেন। এই ক্লাবে চার বছর দীর্ঘ মৌসুমে তিনি ৬৩ গোল করেন।
২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে।
সুধা কোঙ্গারা
সুধা কোঙ্গারা হচ্ছেন ভারতের একজন চলচ্চিত্র পরিচালক এবং চিত্রনাট্য পরিচালক যিনি মূলত তামিল চলচ্চিত্রে কাজ করেন। তার জন্ম অন্ধ্র প্রদেশে হয়েছিলো।
২০১৬ সালে তার পরিচালিত চলচ্চিত্র 'ইরুধি ছুত্রু' মুক্তি পায় যেটার জন্য তিনি শ্রেষ্ঠ পরিচালক বিভাগে ফিল্মফেয়ার পুরস্কার - তামিল পান।
কর্মজীবন
সুধা ২০০২ সালের ইংরেজি চলচ্চিত্র 'মিত্র, মাই ফ্রেন্ড' চলচ্চিত্রে চিত্রনাট্য পরিচালক হিসেবে কাজ করেছিলেন। তিনি মণি রত্নমের সহকারী পরিচালক হিসেবে সাত বছর কাজ করেছিলেন। সুধা পরিচালিত প্রথম চলচ্চিত্র ছিলো 'দ্রোহী' যেটা ২০১০ সালে মুক্তি পায়। ২০১৩ সালের মাঝখান দিকে সুধা মাধবনকে নিয়ে চলচ্চিত্র বানানোর পরিকল্পনা করেন। মাধবন এর আগে যখন মণি রত্নম পরিচালিত চলচ্চিত্রে অভিনয় করেছিলেন তখন সুধা সেখানে সহকারী পরিচালক হিসেবে কাজ করেছিলেন। মাধবন অভিনীত 'ইরুধি ছুত্রু' যেটি সুধা পরিচালনা করেছিলেন সেটি সুধা নিজেই তেলুগু ভাষায় 'গুরু' (২০১৭) নামে তৈরি করেন। তিনি এরপর 'সুরারাই পোট্রু' নামের একটি চলচ্চিত্র বানান।
রিটা হেওয়ার্থ
মার্গারেট কারম্যান ক্যানসিনো (Margarita Carmen Cansino; জন্ম: ১৭ অক্টোবর, ১৯১৮ - মৃত্যু: ১৪ মে, ১৯৮৭) নিউইয়র্কের ব্রুকলিনে জন্মগ্রহণকারী বিশিষ্ট মার্কিন অভিনেত্রী ও নর্তকী ছিলেন। বৈশ্বিক চলচ্চিত্র জগতে তিনি মূলতঃ রিটা হেওয়ার্থ নামেই সমধিক পরিচিত ব্যক্তিত্ব। তিনি স্পেনীয় ও আইরিশ বংশোদ্ভূত মার্কিন নাগরিক হিসেবে ১৯৪০-এর দশক থেকে ১৯৫০-এর দশক পর্যন্ত সময়কালে সেরা যৌন আবেদনময়ী হিসেবেও ব্যাপকভাবে পরিচিত ছিলেন। ১৯৪০ সাল থেকে লাইফ সাময়িকীতে পাঁচবার প্রচ্ছদচিত্রে স্থান পান রিটা। তিনি তার কর্মজীবনে চূড়ায় পৌঁছে হলিউডের রাণী হিসেবে পরিচিত পান ও অনেক চলচ্চিত্রে অভিনয় করেন। হেওয়ার্থ তার ৩৭ বছরের কর্মময় চলচ্চিত্র জীবনে ৬১টি চলচ্চিত্রে অভিনয় করেন। তিনি ছিলেন ছয়জন মহিলাদের একজন, যিনি ফ্রেড অ্যাস্তায়ের ও জিন কেলি’র সাথে রূপালী পর্দায় নাচার লক্ষ্যমাত্রা স্থির করেছিলেন। আমেরিকান ফিল্ম ইনস্টিটিউট কর্তৃক সর্বকালের সেরা ১০০ তারকাদের তালিকায় অন্তর্ভুক্ত হন।
প্রারম্ভিক জীবন
স্পেনীয়-বংশোদ্ভূত নৃত্যশিল্পী এডোয়ার্ডো ক্যানসিনো ও তার অংশীদার আইরিশ-ইংরেজ বংশোদ্ভূত মার্কিন নাগরিক ভল্গা হেওয়ার্থের সন্তান রিটা ক্যানসিনো পেশাদার শিশু নর্তকী হিসেবে বাবা-মায়ের সাথে নৈশক্লাবে অংশগ্রহণ করেন। এডোয়ার্ডো-ভল্গা দম্পতি ১৯১৭ সালে ক্যাথলিক চার্চে বিবাহ-বন্ধনে আবদ্ধ হন। তাদের সংস্থারে এডোয়ার্ডো জুনিয়র এবং ভার্নন ক্যানসিনো নামীয় আরও দুই পুত্র ছিল।
রিটার বাবা তাকে পেশাদার নর্তকী করতে চেয়েছিলেন। কিন্তু, তার মা চেয়েছিলেন তাকে অভিনেত্রী করতে। পৈত্রিক সম্পর্কীয় দাদা অ্যান্টোনিও ক্যানসিনো স্পেনের প্রসিদ্ধ ধ্রুপদী নৃত্যশিল্পী। অ্যান্টোনিও’র মাদ্রিদভিত্তিক বিশ্বখ্যাত নৃত্যের বিদ্যালয় ছিল এবং তিনি বোলিরোয় জনপ্রিয় ছিলেন। হেওয়ার্থ পরবর্তীকালে বলেছিলেন যে, সাড়ে তিন বছর বয়স থেকে তিনি ... যখন নিজের পায়ে দাঁড়াতে শিখি, আমি নাঁচের বিষয়াবলী শিখতে থাকি। তিনি বলেন, আমি এটি খুব বেশি পছন্দ করিনি ... কিন্তু, আমি বাবাকে তা বলতে সাহস পাইনি। তাই, আমি নাঁচ শিখতে শুরু করি। মহড়া দেওয়াই ছিল আমার বালিকাজীবনের প্রধান কাজ। কয়েক বছর যাবৎ প্রতিদিন তিনি ধ্রুপদী নৃত্যকলা শিখতে কার্নেগি হল কমপ্লেক্সে উপস্থিত হতেন। সেখানে তাকে তার চাচা অ্যাঞ্জেল ক্যানসিনো নৃত্যকলা শিখতে দিতেন। ছয় বছর বয়সে তিনি জনসমক্ষে নৃত্য প্রদর্শন করতে শুরু করেন। ১৯২৬ সালে আট বছর বয়সে তিনি ওয়ার্নার ব্রাদার্সের স্বল্পদৈর্ঘ্যের চলচ্চিত্র লা ফিয়েস্তায় অভিনয় করেন।
কর্মজীবন
কিশোরী অবস্থায় রিটা ক্যানসিনো নামে চার্লি চ্যান ইন ইজিপ্ট (১৯৩৫), দাঁন্তে’স ইনফার্নো (১৯৩৫) এবং মিট নিরো ওল্ফ (১৯৩৬) চলচ্চিত্রে অংশগ্রহণ করেছিলেন। এডওয়ার্ড জনসন ১৯৩৭-১৯৪২ মেয়াদে তার প্রথম স্বামী ছিলেন। জনসনের পরামর্শক্রমে রিটা তার নাম পরিবর্তনসহ চুলে রং দেন। জনসন পরবর্তীকালে তার ম্যানেজার হয়েছিলেন।
১৯৪০-এর দশকে রিটা বিভিন্ন সঙ্গীতানুষ্ঠানে তার প্রাণবন্ত নৃত্যকলা প্রদর্শন করেন। পাশাপাশি গিল্ডা (১৯৪৬), অ্যাফেয়ার ইন ত্রিনিদাদ (১৯৫২)-এর ন্যায় উচ্চমার্গের চলচ্চিত্রে অভিনয় করেন। ১৯৪৩ থেকে ১৯৪৮ সাল পর্যন্ত বিখ্যাত মার্কিন চলচ্চিত্র পরিচালক, অভিনেতা, লেখক এবং প্রযোজক অরসন ওয়েলসের সাথে বৈবাহিক বন্ধনে আবদ্ধ ছিলেন। এ সময়ে তার উল্লেখযোগ্য চলচ্চিত্র ছিল দ্য লেডি ফ্রম সাংহাই (১৯৪৮)।
ভোল্টা নদী
ভোল্টা নদী ঘানার একটি নদী। কৃষ্ণ ভোল্টা ও শ্বেত ভোল্টা নদীর মিলনে ঘানার মধ্যভাগের ইয়েজি অঞ্চলে এটির উৎপত্তি। নদীটি দক্ষিণ দিকে ভোল্টা হ্রদের মধ্য দিয়ে প্রবাহিত হয়ে আদা শহরের কাছে গিনি উপসাগরে পতিত হয়েছে। কৃষ্ণ ভোল্টা নদীর দৈর্ঘ্য গণনায় ধরে ভোল্টা নদীর দৈর্ঘ্য প্রায় ১৫০০ কিলোমিটার। ১৯৬০-এর দশকের মধ্যভাগে নদীটির উপর আকোসোম্বো বাঁধ নির্মাণের ফলে কৃত্রিম হ্রদ ভোল্টা হ্রদের সৃষ্টি হয়। প্রায় ৮,৪৮২ বর্গকিলোমিটার আয়তনবিশিষ্ট হ্রদটি বিশ্বের অন্যতম বৃহৎ কৃত্রিম হ্রদ। ১৯৮১ সালে আকোসোম্বো বাঁধ থেকে ৮ কিলোমিটার দক্ষিণে কপোং-এ নদীটির উপর আরেকটি বাঁধ নির্মাণ করা হয়। এই দুই বাঁধ থেকে উৎপাদিত জলবিদ্যুৎ ঘানার সমস্ত বৈদ্যুতিক চাহিদা মেটায়।
জাস্টিস লীগ (চলচ্চিত্র)
জাস্টিস লীগ (Justice League) হলো একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারহিরোর দল এর উপর ভিত্তি করে নির্মিত এবং ওয়ার্নার ব্রস. পিকচার্স দ্বারা পরিবেশিত। এটি হলো ২০১৬ সালের ব্যাটম্যান ভার্সেস সুপারম্যান: ডন অব জাস্টিস দ্বারা অনুসরণিত এবং ডিসি এক্সটেন্ডেড ইউনিভার্স এর পঞ্চম চলচ্চিত্র। চলচ্চিত্রটি জ্যাক স্নাইডার দ্বারা পরিচালিত, যার পাশাপাশি ক্রিস টেরিও ও জশ উইডন দ্বারা লিখিত। চলচ্চিত্রটিতে আরো রয়েছে একটি সমগ্র অভিনয়শিল্পীর দল যাতে বেন অ্যাফ্লেক, হেনরি কেভিল, গাল গাদোত, এজরা মিলার, জেসন মোমোয়া, রে ফিসার, অ্যামি অ্যাডামস, জেরেমি আয়রন্স, ডায়ান লেন, কনি নিয়েলসন এবং জে. কে. সিমন্স। চলচ্চিত্রে সুপারম্যান এর মৃত্যুর পর, স্টেফেনউল্ফ ও তার প্যারাডিমনের বাহিনীর বিপর্যয়মূলক হুমকি থেকে পৃথিবীকে বাঁচানোর জন্য ব্যাটম্যান ও ওয়ান্ডার ওম্যান দ্য ফ্ল্যাস, অ্যাকোয়াম্যান এবং সাইবর্গকে দলবদ্ধ করে।
ম্যাডাম ফুলি
কাহিনী সংক্ষেপ
ফুলি (সিমলা) একজন অশিক্ষিত গ্রামের মেয়ে। সে তার বৃদ্ধা মায়ের সাথে গ্রামের একটি কুঁড়েঘরে বাস করে। মৃগী আক্রান্ত হয়ে গ্রামের একজন প্রভাবশালী ব্যক্তি পানিতে ডুবে মারা যেতে চলেছিলেন এসময় ফুলি দেখতে পেয়ে তার জীবন বাচাঁয়। প্রভাবশালী ব্যক্তি তার উপর খুব কৃতজ্ঞ হয় এবং প্রতিদান সরুপ তার পুত্রের সাথে বিবাহ দেয়। তবে তার ছেলে সোহেল (আলেকজান্ডার বো) ফুলিকে তার স্ত্রী হিসেবে মেন নেয় না এবং সে ফ্যানসি নামের অন্য একটি মেয়েকে ভালোবাসে। ফুলি বিয়ের পরে স্বামীর সাথে একত্রে বসবাস করতে ঢাকায় আসে। সোহেল তাকে স্ত্রী হিসাবে যথাযথ অধিকার দেয় না। দেখতে অসুন্দর ও গেয়ে বলে বন্ধুদের দ্বারা অপমানিত হয়। ঘটনাচক্রে সে হারিয়ে যায় এবং তার মা সালমার কাছে তাকে খুঁজে পায়। সালমা (ববিতা) তাকে আধুনিক ও চতুর হতে শিখিয়ে ফিরে আসার শিক্ষা দেয়।
সঙ্গীত
ম্যাডাম ফুলি ছায়াছবিটির সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার। গানে কণ্ঠ দিয়েছেন খান আসিফ আগুন, ডলি সায়ন্তনী ও তন্নী।
পুরস্কার
ম্যাডাম ফুলি চলচ্চিত্রটি ২৪তম জাতীয় চলচ্চিত্র পুরস্কারের আসরে দুটি বিভাগে জাতীয় চলচ্চিত্র পুরস্কার অর্জন করে।
আহলাত লুমিয়াং
আহলাত লুমিয়াং (জন্ম ১৯৯৩) জাতিগত কাচিন বংশোদ্ভূত একজন বার্মিজ ফ্যাশন ডিজাইনার। তিনি সামরিক শৈলীর সেলাই এবং কাপড়ের সাথে ঐতিহ্যবাহী প্রিন্টের সমন্বয়ে তার নকশার জন্য সবচেয়ে বেশি পরিচিত।
শিক্ষা
লুমিয়াং ২০১২ সালে মেট্রোপলিটন সাউথ ইনস্টিটিউট অফ টিএএফই, অস্ট্রেলিয়া থেকে স্নাতক হন।
মনস্তাত্ত্বিক ক্রীড়া
মনোবিজ্ঞানে মনস্তাত্ত্বিক ক্রীড়া প্রতিযোগিতামূলক মানব আচরণে তিনটি ধরন নির্ধারনে ব্যবহৃত হয়:
একক-প্রভাবশালী সচেতন মানসিকতা
"মনস্তাত্ত্বিক ক্রীড়া" শব্দটি ১৯৬৮ সালে প্রথম ব্যবহৃত হয়। প্রতিপত্তির জন্যে সংগ্রামের অর্থে মনস্তাত্ত্বিক ক্রীড়া যা দৈনন্দিন জীবনে অফিস রাজনীতি, খেলাধুলা এবং সম্পর্কের ক্ষেত্রেও আবির্ভূত। টাইপ এ ব্যক্তিত্তের দ্বারা সবচেয়ে তীব্রভাবে এটি খেলা হয়, অফিসে মনস্তাত্ত্বিক ক্রীড়া স্পষ্টভাবে শনাক্ত করা কঠিন, যেমন শক্তিশালী ব্যবস্থাপনা অতিরিক্ত দিক নির্দেশনায় আবছা হয়ে আসে, তেমনি বিভ্রান্তকারি মনস্তাত্ত্বিক ক্রীড়া এবং অন্তর্ঘাতের দ্বন্দ্ব চলে। একজন সতর্ক বিক্রয়কর্মীকে তার কাজের ক্ষেত্রে সবসময় সচেতন এবং অচেতন মনে বিভিন্নরকম স্পর্ধামূলক মনস্তাত্ত্বিক ক্রীড়া এবং তা অতিক্রম করার জন্যে প্রস্তুত থাকতে হয়।
একজন গুরুতর খেলোয়াড়ও সবসময় তার প্রতিদ্বন্দ্বীর বিভিন্ন ধরনের গণনা এবং মনস্তাত্ত্বিক ক্রীড়ার জন্যে প্রস্তুত থাকে, এদিকে প্রতিযোগিতামূলক মনবিজ্ঞান এবং আত্মপরতার মধ্যে সূক্ষ্ম পার্থক্যটি নষ্টের চেষ্টা করা হয়।
ঘনিষ্ঠ সম্পর্কে, মনস্তাত্ত্বিক ক্রীড়া একজনের বিশ্বাস নষ্ট করে আরেকজনের নিজের উপলব্ধিকে প্রাধান্য দিতে ব্যবহৃত হয়।
অন্যমনস্ক খেলা
এরিক বার্ন মানসিক খেলাকে সামাজিক ও মানসিক মাধ্যমে সাজানো প্রক্রিয়া হিসেবে উল্লেখ করেছেন একত্রে যেটির ফলাফল একটি নাটকীয় পরিণতি। তিনি একটি খেলার প্রারম্ভিক সূচনাকে নিম্নোক্তভাবে বর্ণনা করেছেনঃ
“রাখালঃ 'আসো আর শস্যগারটি দেখো'।
আগন্তুকঃ 'আমি শস্যগারটি ভালোবাসি আমার বাল্যকাল থেকে'”.
সামাজিকভাবে শস্যগার সম্পর্কিত কথাবার্তায়, প্রারম্ভিক মানসিকতার মাধ্যমে খেলাটির ফলাফল হতে পারে বিষাদময় অথবা হাস্যকর, বেশি অথবা কম যেটা হঠাৎ করে প্রতিয়মান এবং প্রচ্ছন্ন উদ্দেশ্য প্রত্যেকের কাছে পরিষ্কার হতে পারে।
এমন ত্রিশ চল্লিশটি খেলার মাঝে (বিভিন্ন প্রকারের খেলার মাঝেও) বার্নের তত্ত্ব বিস্তারিত ও সংক্ষেপে বর্ণিত হয়েছে।
ভিলেন (২০১৩-এর চলচ্চিত্র)
ভিলেন  টোটা রায়চৌধুরী পরিচালিত ২০১৩ সালের একটি বাংলা চলচ্চিত্র। চলচ্চিত্রটিতে অভিনয় করেছেন  টোটা রায়চৌধুরী এবং ঋতুপর্ণা সেনগুপ্ত। টোটা রায়চৌধুরী তার বাড়ির নিজিস্ব প্রযোজনা কোম্পানি ট্রাইডেন্ট লর্ডের অধীনে এই ছবিতে অভিষেক করেছিলেন। চলচ্চিত্রটি ২০১৩ সালের ৫ অক্টোবর মুক্তি পায়।
কাহিনীসংক্ষেপ
অর্ণব একজন সৎ ও ন্যায়পরায়ণ পিডব্লিউড রোড ইন্সপেক্টর। দূর্ভাগ্যক্রমে কর্তৃপক্ষ তার বিরুদ্ধে দুর্নীতির অভিযোগ গঠন করে এবং তাকে জেলে পাঠান। এদিকে,তার স্ত্রীও নিহত হয়েছেন। অর্ণব একজন ভুক্তভোগী তার জীবনে এমন পরিবর্তন যারা এনেছে সেই অপরাধীদের প্রতিশোধের জন্য একটি মিশন।
বহিঃসংযোগ
Villain (2013 film)
ওয়াকার ইউনুস
ওয়াকার ইউনুস মৈতলা (وقار یونس; জন্ম: ১৬ নভেম্বর, ১৯৭১) পাঞ্জাবের ভেহারি এলাকায় জন্মগ্রহণকারী সাবেক পাকিস্তানি ফাস্ট বোলার। তাকে বিশ্ব ক্রিকেটের ইতিহাসে সর্বকালের সেরা ফাস্ট বোলারদের একজনরূপে গণ্য করা হয়। বর্তমানে পাকিস্তান ক্রিকেট দলে কোচের দায়িত্ব পালন করছেন ওয়াকার মৈতলা।
প্রারম্ভিক জীবন
পাকিস্তানের পাঞ্জাব প্রদেশের ভেহারি এলাকার অভিজাত মুসলিম পরিবারে জন্মগ্রহণ করেন ইউনুস। ভাওয়ালপুরের সাদিক পাবলিক স্কুলে অধ্যয়ন করেন। শারজায় পাকিস্তান ইসলামিয়া হায়ার সেকেন্ডারি স্কুলে পড়াশোনা করে ভেহারি এলাকা সরকারী কলেজে ভর্তি হন। সংযুক্ত আরব আমিরাতের শারজায় শৈশবকাল অতিক্রমণ করেন। সেখানে তার বাবা চুক্তিবদ্ধ কর্মী হিসেবে কর্মরত ছিলেন। পরিণত বয়সে পাকিস্তানে ফিরে আসেন ও ক্রিকেট খেলতে শুরু করেন।
খেলোয়াড়ী জীবন
১৯৮৯ থেকে ২০০৩ পর্যন্ত সময়কালে তিনি ক্রিকেট খেলায় সক্রিয় ছিলেন। ২০১২ সাল পর্যন্ত তিনি সর্বকনিষ্ঠ পাকিস্তানি টেস্ট অধিনায়ক ও বিশ্বের তৃতীয় সর্বকনিষ্ঠ টেস্ট অধিনায়কের মর্যাদা পেয়ে আসছেন। তখন তার বয়স ছিল মাত্র ২২ বছর ১৫ দিন। পাকিস্তানের পক্ষ হয়ে ৮৭টি টেস্ট ও ২৬২টি একদিনের আন্তর্জাতিক ক্রিকেট খেলায় অংশগ্রহণ করেছেন।
অন্যতম পাকিস্তানি ফাস্ট বোলাররূপে সরফরাজ নওয়াজের সাথে তিনি ক্রিকেট বলকে উচ্চ গতির সাহায্যে রিভার্স সুইংয়ে পারঙ্গমতা প্রদর্শন করতেন ইউনুস। তিনি সমগ্র খেলোয়াড়ী জীবনে ৩৭৩টি টেস্ট ও ৪১৬টি একদিনের আন্তর্জাতিক উইকেট লাভ করেছেন। বোলিং জুটিতে ওয়াসিম আকরামের সাথে বিশ্বের সবচেয়ে ভয়ঙ্কর বোলিং আক্রমণ পরিচালনা করতেন। সাড়ে তিনশত বা ততোধিক টেস্ট উইকেটধারী বোলারদের মধ্যে তারই সেরা স্ট্রাইক রেট রয়েছে।
বিতর্ক
ক্রিকেট থেকে সাময়িক বিরতি নিয়ে পুনরায় তিনি পাকিস্তান দলের অধিনায়ক মনোনীত হন। কিন্তু এর পরপরই বল-টেম্পারিংসহ বেশ কয়েকটি বিতর্কে নিজেকে জড়িয়ে ফেলেন। জুলাই, ২০০০ সালে একটি খেলা শেষে প্রথম ক্রিকেটার হিসেবে তার বিরুদ্ধে বল-টেম্পারিংয়ের সাথে জড়িত থাকার অভিযোগ আনা হয় ও ম্যাচ ফি’র ৫০% জরিমানা করা হয়। ২০০৩ সালের ক্রিকেট বিশ্বকাপে অস্ট্রেলিয়ার বিরুদ্ধে অনুষ্ঠিত প্রথম খেলায় বিতর্কের সূচনা করেন। অ্যান্ড্রু সাইমন্ডসকে উদ্দেশ্য করে বিমার ছুঁড়লে তাকে বোলিং করা থেকে বিরত রাখা হয়। এরফলে আন্তর্জাতিক খেলায় প্রথম বোলার হিসেবে তিনি এ অভিযোগে দোষী সাব্যস্ত হন। ঐ প্রতিযোগিতায় কেবলমাত্র দুই সহযোগী দেশের বিরুদ্ধে জয় পায় পাকিস্তান দল ও গ্রুপ পর্ব থেকেই বিদায় নেয় তার দল। প্রতিযোগিতা শেষে তার অধিনায়কত্ব কেড়ে নেয়া হয় ও জাতীয় দল থেকে বাদ দেয়া হয়। অতঃপর প্রায় ১৫ বছরের খেলোয়াড়ী জীবন শেষে এপ্রিল, ২০০৪ সালে আন্তর্জাতিক ক্রিকেট থেকে অবসরের ঘোষণা দেন তিনি।
কোচিং
২০০৬ থেকে ২০০৭ সালের মধ্যে পাকিস্তান জাতীয় দলের বোলিং কোচের দায়িত্ব পালন করেন। এরপর ৩ মার্চ, ২০১০ তারিখে পাকিস্তান দলের কোচের দায়িত্ব পালন করেন। ১৯ আগস্ট, ২০১১ তারিখে ব্যক্তিগত কারণ দেখিয়ে কোচের দায়িত্ব থেকে অব্যহতি নেন।  ২০১৩ মৌসুমে ইন্ডিয়ান প্রিমিয়ার লীগে হায়দরাবাদ সানরাইজার্স দলের বোলিং কোচের দায়িত্ব পালন করছেন।
ব্যক্তিগত জীবন
ড. ফারিয়্যাল ওয়াকার ইউনুস নাম্নী এক পাকিস্তানি বংশোদ্ভূত অস্ট্রেলীয়কে বিয়ে করেন তিনি। তাদের সংসারে আজান ওয়াকার ও মৈরা ওয়াকার নাম্নী এক কন্যা রয়েছে। বর্তমানে তারা অস্ট্রেলিয়ার নিউ সাউথ ওয়েলসের ক্যাসল হিলে বসবাস করছেন। সেখানে ইউনুস নাইন নেটওয়ার্ক টেলিভিশনে ক্রীড়া ধারাভাষ্যকার হিসেবে ও সংযুক্ত আরব আমিরাতে টেন স্পোর্টসে কর্মরত আছেন।
ফ্রাঙ্কলিন নদী
নদীটি তাসমানিয়ার গভর্নর স্যার জন ফ্রাঙ্কলিনের সম্মানে নামকরণ করা হয়েছে যিনি পরবর্তীতে উত্তর-পশ্চিম সমুদ্রপথ খুঁজতে গিয়ে মৃত্যুবরণ করেন।
অবস্থান ও বৈশিষ্ট্য
নদীটি মধ্য পার্বত্যভূমির পশ্চিম অঞ্চলে ডারওয়েন্ট ব্রিজের পশ্চিমে হিউগেল পর্বতের নিচ থেকে উৎপত্তি লাভ করে। এরপর প্রত্যন্ত অঞ্চল ও পর্বতশ্রেণীর মধ্য দিয়ে সাধারণত পশ্চিম ও দক্ষিণে প্রবাহিত হয়ে গর্ডন নদীর সাথে মেশে। উৎস থেকে মোহনা পর্যন্ত নদীটি সারপ্রাইজ, কলিংউড, লুসান, লডন, অ্যান্ড্রু এবং জেন নদীসহ ষোলটি উপনদীর সাথে মিলিত হয়। ফ্রাঙ্কলিনের অগ্রভাগ দুটি জলাধার: আনডাইন হ্রদ ও ডিক্সন হ্রদ দ্বারা বিভক্ত। নদীটির শুরুর অংশে লায়েল হাইওয়ে অতিক্রম করেছে। কিছু প্রত্নতাত্ত্বিক দল এখানে প্রাক-ইউরোপীয় ক্রিয়াকলাপ চিহ্নিত করেছে। উনিশ শতকে অভিযাত্রীরা ফ্রেঞ্চম্যান্স ক্যাপে পৌঁছাতে ফ্রাঙ্কলিন নদীর অগ্রভাগে পাড়ি জমিয়েছিলেন।
বিংশ শতাব্দীর গোড়ার দিকে, লোকজন নদীর নিম্নভাগের তীরে প্রধানত পাইন গাছ কাটার জন্য আসত।
বিংশ শতাব্দীর মাঝামাঝি সময়ে দুঃসাহসী অভিযাত্রীরা নদীর কঠিন চ্যালেঞ্জগুলো জয় করতে চেয়েছিল। শ্যুটিং দ্য ফ্র্যাঙ্কলিন: আর্লি ক্যানোয়িং অন তাসমানিয়া'স ওয়াইল্ড রিভার্স নামক বইটি ১৯৫০ এর দশকের এমনই তিনটি অভিযাত্রার কাহিনী তুলে ধরেছে।
ফ্রাঙ্কলিনে নামকরণ করা জায়গা
পূর্ববর্তী ভ্রমণকারীদের সময় নদীর মাত্র কয়েকটি স্থানের নামকরণ করা হয়েছিল। বব ব্রাউন নদীতে তার প্রাথমিক যাত্রার সময়, কিছু জায়গার জন্য নাম জমা দিয়েছিলেন। এর আগে এবং পরে অভিযাত্রীরা নদীর অনেকগুলি বাঁক এবং র‌্যাপিডের নাম যুক্ত করেছে:
ফ্রাঙ্কলিন নদী সংরক্ষণ আন্দোলন
অস্ট্রেলিয়ার ইতিহাসে ফ্রাঙ্কলিন নদী সংরক্ষণ আন্দোলন একটি অন্যতম গুরুত্বপূর্ণ পরিবেশবাদী আন্দোলন। এর কল্যাণে গর্ডন-ফ্রাঙ্কলিন নদীতে প্রস্তাবিত বিতর্কিত বাঁধ নির্মাণ প্রকল্প বাতিল হয়।
১৯৭৮ সালে তাসমানীয় জলবিদ্যুৎ কমিশন গর্ডন নদীতে বাঁধ নির্মাণের ঘোষণা দেয়, এই নদীটিই কিছুটা দূরে ফ্রাঙ্কলিন নদীতে মেশে। প্রাথমিকভাবে ২টি বাঁধ নির্মাণের কথা ছিল। মূলত তাসমানিয়ায় জলবিদ্যুৎ উৎপাদনের জন্য এই পরিকল্পনা করা হয়। কিন্তু নদী ও পরিবেশের জন্য মারাত্মক হুমকি হওয়ায়, অনেকে এর বিরোধিতা করেন। বিষয়টি জাতীয় পর্যায়েও তুমুল বিতর্ক সৃষ্টি করে। ক্ষমতাসীন প্রধানমন্ত্রী ম্যালকম ফ্রেজারের নেতৃত্বাধীন লিবারেল পার্টি বাঁধ নির্মাণের পক্ষে এবং বিরোধী দল বব হকের নেতৃত্বাধীন লেবার পার্টি বিপক্ষে ছিল। ১৯৮০ এর দশকে, ফ্রাঙ্কলিন নদী তখনকার অস্ট্রেলিয়ার বৃহত্তম সংরক্ষণ আন্দোলনের সমার্থক হয়ে ওঠে। ১৯৮০ সালের জুনে অস্ট্রেলিয়ার হোবার্টে প্রায় ১০,০০০ মানুষের সমাবেশে বাঁধ নির্মাণ বন্ধের আহ্বান জানানো হয়। ১৯৮৩ সালের নির্বাচনে এর ব্যাপক প্রভাব দেখা যায়। লিবারেল পার্টিকে হারিয়ে বব হকের লেবার পার্টি জয়ী হয় এবং প্রতিশ্রুতি অনুসারে তিনি ফ্রাঙ্কলিনে বাঁধ নির্মাণ বন্ধের প্রচেষ্টা করেন। অবশেষে ফেডারেল সরকার ও তাসমানিয়া রাজ্য সরকারের আইনি লড়াইয়ে হাইকোর্টের ঐতিহাসিক রায়ে ফেডারেল সরকার জয়ী হয় এবং বাঁধ নির্মাণ প্রকল্প বাতিল করা হয়। এই আন্দোলন ফ্রাঙ্কলিনের উপর বাঁধ দিয়ে হাইড্রো তাসমানিয়ার প্রস্তাবিত জলবিদ্যুৎ পরিকল্পনাকে আটকাতে লড়াই করে।
বাঁধের উপর নিবদ্ধ দৃষ্টি এবং প্রান্তরের অভিজ্ঞতার বিষয়গুলি মানুষকে নদীর যথাযথ ব্যবহারে উদ্বুদ্ধ করে, ফলে নদীটির ব্যাপক উন্নয়ন সাধিত হয়। ফ্রাঙ্কলিন নদীতে একটি ডুবে যাওয়ার ঘটনার কারণে নদীর ব্যবহারকারীদের জন্য কঠোর গাইডলাইন তৈরি করা হয়েছিল। নদী তীরবর্তী এলাকা সম্পর্কে পাণ্ডিত্যপূর্ণ ও ঐতিহাসিক জ্ঞানসম্পন্ন লেখক রিচার্ড ফ্ল্যানাগানের লেখা "ডেথ অফ এ রিভার গাইড" নদীতে ডুবে যাওয়া সম্পর্কিত একটি কাল্পনিক উপন্যাস।
অচ্যুত
অচ্যুত (अच्युत,, அச்சுதன், Ачьюта ) হিন্দু ঐতিহ্য বিষ্ণুর একটি উপাধি,   এবং বিষ্ণু সহস্রনামে ১০০তম  ও ৩১৮তম নাম হিসাবে প্রদর্শিত হয়। এটি প্রায়শই ভগবদ্গীতায় কৃষ্ণের ব্যক্তিগত নাম হিসেবে ব্যবহৃত হয়।
বিষ্ণুর ১০০০টি নামের উপর আদি শঙ্কর এর ভাষ্য অনুসারে, অচ্যুত মানে "যে তার অন্তর্নিহিত প্রকৃতি এবং ক্ষমতা কখনই হারাবে না"। নামের অর্থ "স্থাবর", "অপরিবর্তনযোগ্য", এবং যেমন "জন্ম থেকে শুরু করে যে ছয়টি রূপান্তর ব্যতীত" এর জন্য ব্যবহৃত হয়।
বাংলাদেশের লবণ শিল্প
thumb|বাংলাদেশের টেকনাফের কাছে সমুদ্র উপকূলীয় অঞ্চলে লবণ সংগ্রহ ক্ষেত্র বাংলাদেশের সমুদ্র উপকূলীয় অঞ্চলে উৎপন্ন লবণকে কেন্দ্র করে বৃহৎ লবণশিল্প গড়ে উঠেছে। দীর্ঘদিন ধরে বাংলাদেশের চট্টগ্রাম ও কক্সবাজারে সমুদ্রের লোনা পানি দ্বারা ডিসেম্বর হতে মধ্য মে পর্যন্ত লবণ উৎপাদিত হয়ে আসছে। বর্তমানে খুলনা ও সাতক্ষীরা অঞ্চলে লবণ উৎপাদন শুরু হয়েছে। পূর্বে মানুষ সমুদ্রের পানি চুলায় জ্বাল দিয়ে বা রোদে শুকিয়ে (সৌর পদ্ধতিতে) লবণ উৎপাদন করতো। ২০০০-২০০১ সাল থেকে পলিথিন পদ্ধতিতে লবণ উৎপাদন শুরু হয়। সনাতন পদ্ধতিতে একর প্রতি লবণের উৎপাদন ছিল ১৭.২৫ মেট্রিক টন এবং নতুন পদ্ধতিতে প্রতি একরে লবণ উৎপাদিত হয় প্রায় ২১ মেট্রিক টন। এই পদ্ধতিতে সনাতন পদ্ধতির তুলনায় ৩৫% অধিক ও আন্তর্জাতিক মানের লবণ উৎপাদিত হয়, যা দেশের চাহিদা মিটিয়ে বিদেশেও রপ্তানি করার সম্ভবনা সৃষ্টি করে।
বাংলাদেশে লবণ উৎপাদনের ইতিহাস
লবণ উৎপাদন আদিকাল থেকে সমুদ্র উপকূলবর্তী অঞ্চলের একটি দেশীয় শিল্পোদ্যোগ ছিল। মুলঙ্গী নামে পরিচিত চট্টগ্রামের এক শ্রেণির লোক অতীতকাল থেকে সমুদ্রের পানি সিদ্ধ করে লবণ উৎপাদন করত। তাদের লবণ উৎপাদন ক্ষেত্রকে ‘তোফল’ বলা হতো। মোঘল আমলে ‘নিমক জায়গীর মহাল ও নিমক এয়জ মহাল’ নামক দুটি সরকারি বিভাগ এই শিল্প নিয়ন্ত্রণ করতো। নিজামপুর, জুলদিয়া ও বাহারছরা এই তিনটি চাকলার অধীনে মোট ৩৯টি লবণ সংগ্রহ ক্ষেত্র ছিল। ষোড়শ শতকে লবণ উৎপাদনকারীদের সরকারি খাতে মাশুল দিতে হতো। মোঘল আমল পর্যন্ত লবণ শিল্পে সরকারের একচেটিয়া আধিপত্য ছিল। এর ব্যবস্থাপনার দায়িত্ব ছিল জমিদার শ্রেণীর হাতে। তারা লবণ চাষীদের দিয়ে লবণ তৈরি করার জন্য স্থানীয় ব্যবসায়ীদের দাদন প্রদান করত। ১৭৫৭ থেকে ১৭৬৫ সালের মধ্যে অনেক ইংরেজ প্রত্যক্ষভাবে ও বেনিয়াদের মাধ্যমে পরোক্ষভাবে লবণ ব্যবসায় জড়িয়ে পড়ে।
ব্রিটিশদের উদ্যোগে ১৭৬৫ সালে বণিক সমিতি গঠিত হয় এবং এতে ইস্ট ইন্ডিয়া কোম্পানির কর্মকর্তারা লাভবান হয়। পরবর্তীকালে ওয়ারেন হেস্টিংস লবণ শিল্পের ওপর সরকারের একচেটিয়া আধিপত্য প্রয়োগ করে লবণ আবাদের জন্য সর্বোচ্চ দরদাতাকে লবণ উৎপাদনের জমি পাঁচ বছরের জন্য লিজ দিতে শুরু করেন। ১৭৭৭ সালে এ পদ্ধতি বাতিল হয়ে বার্ষিক চুক্তি সম্পাদিত হতে থাকে। নতুন পদ্ধতি ১৭৮০ খ্রিষ্টাব্দ পর্যন্ত অব্যাহত থাকে। কোম্পানি এরপর এজেন্সির মাধ্যমে সরাসরি লবণ উৎপাদন ব্যবস্থাপনায় জড়িত হয় এবং যৌথ নিলামের আয়োজন করে বাজারজাতকরণেও সম্পৃক্ত হয়। ১৮৬২ খ্রিষ্টাব্দ পর্যন্ত কোম্পানির আধিপত্য চলতে থাকে। কোম্পানি কর্তৃক আরোপিত কর প্রশাসন, বিদেশ থেকে লবণ আমদানি এবং ভারতে লবণ উৎপাদন নিষিদ্ধকরণ ইত্যাদির মাধ্যমে দেশীয় লবণ শিল্পকে ধ্বংস করা হয়। ইস্ট ইন্ডিয়া কোম্পনির শাসনের প্রথম দিকে চট্টগ্রামে ৭৯-৯৯ হাজার মণ লবণ উৎপাদিত হতো। তখন কোম্পানির কর্মচারীরা চট্টগ্রামে উৎপাদিত লবণের ব্যবসা করত। পরবর্তীকালে লিভারপুর থেকে লবণ আমদানির কারণে প্রকৃতিজাত এই শিল্পটি ধ্বংস হয়ে যায়। ব্রিটিশ সরকার সামুদ্রিক লবণ উৎপাদন করা বেআইনি ও দন্ডযোগ্য অপরাধ বলে ঘোষণা করে এবং স্বদেশী লবণের উপর অতিমাত্রায় কর আরোপ করায় এই শিল্প বন্ধ হয়ে যায়। চট্টগ্রামের বহু মুলঙ্গী জীবিকার তাগিদে লুকিয়ে লবণ চাষ করতে গিয়ে ধরা পড়ে শাস্তিও ভোগ করত। এভাবে নির্যাতন চালিয়ে চট্টগ্রামের প্রাচীন লবণ শিল্পকে ধ্বংস করা হয়েছিল। বিশ শতকের ত্রিশের দশকে মহাত্মা গান্ধীর লবণ আন্দোলনের প্রভাবে লবণ উৎপাদন আবার শুরু হলেও নতুন লবণ শিল্প প্রতিষ্ঠায় ব্রিটিশদের প্রবল বিরোধিতা ছিল। ১৯৪৭-এর পর থেকে এই লবণ শিল্পটি পুনরুজ্জীবিত হলেও এখানকার উৎপাদিত লবণের উপর অধিক আবগারী শুল্ক ধার্য করায় পশ্চিম পাকিস্তান থেকে আমদানিকৃত খনিজ লবণের সাথে ব্যবসায়িক প্রতিযোগিতায় চট্টগ্রামে উৎপাদিত সামুদ্রিক লবণ পিছিয়ে পড়ে।
লবণ উৎপাদনে বিসিকের ভূমিকা
১৯৫৭ সালে পূর্ব পাকিস্তান ক্ষুদ্র ও কুটির শিল্প করপোরেশন (ইপসিক) প্রতিষ্ঠিত হয় যা বর্তমানে বাংলাদেশ ক্ষুদ্র ও কুটির শিল্প করপোরেশন (বিসিক) নিয়মিত জনবল দ্বারা ১৯৬০-৬১ অর্থবছর থেকে লবণ শিল্পসংক্রান্ত কার্যক্রম আরম্ভ করে এবং ১৯৮৫ সালের জুন পর্যন্ত পরিচালিত হয়। ১৯৬৪ সালে লবণ উৎপাদনকারী ইউনিটসমূহের একটি শুমারি অনুষ্ঠিত হয়। শুমারি সর্বমোট ১৬,৫৪১টি লবণ উৎপাদনকারীর ইউনিট, লবণ উৎপাদনের আওতায় মোট ১১,৭৬৯ একর জমি এবং এই শিল্পে মোট ৫০,৮৫৪ জন শ্রমিকের কর্মসংস্থান নথিভুক্ত করে। লবণ উৎপাদনের পরিমাণ ছিল প্রায় ০.৩ মিলিয়ন টন এবং এর মূল্যমান ছিল ২০ মিলিয়ন টাকা। লবণ উৎপাদনকারী অঞ্চলগুলি ছিল চট্টগ্রাম, নোয়াখালী, বরিশাল এবং খুলনা জেলার সমুদ্র উপকূলবর্তী এলাকাসমূহ। প্রাকৃতিক জলবায়ুর তারতম্য, বৃষ্টিপাতের পরিমাণ এবং জমি লিজ প্রদানের শর্তাদির ওপর প্রতি বছর এর উৎপাদন ওঠা-নামা করত। ১৯৭১ সালে স্বাধীনতা-পরবর্তী সময়ে বাংলাদেশ ক্ষুদ্র ও কুটির শিল্প কর্পোরেশন লবণ শিল্প উন্নয়নের কাজ হাতে নেয়। এটি বাস্তবায়নের জন্য ১৩ মিলিয়ন টাকার প্রকল্প গৃহীত হয়। পরবর্তীকালে কার্যক্রম বাস্তবায়নে ইউনিসেফের কাছ থেকে ২২.৬ মিলিয়ন টাকা অর্থসাহায্য পাওয়া যায়। স্বাধীনতার আগে কখনও বাংলাদেশে লবণ উৎপাদনের প্রবৃদ্ধি পরিলক্ষিত হয়নি। ১৯৯০ সালে ৩,৭৭৫.০০ লক্ষ (সংশোধিত) টাকা প্রাক্কলিত ব্যয় বিসিক বিশেষ উন্নয়ন ও উৎপাদন শীর্ষক ৩টি কর্মসূচি গ্রহণ করে। যার মধ্যে একটি উপ-প্রকল্প ছিল লবণ শিল্পের উন্নয়ন সম্পর্কিত এবং এর প্রাক্কলিত ব্যয় ১,১৮৯.০০ লক্ষ (সংশোধিত) টাকা। প্রকল্পের উদ্দেশ্য ছিল লবণ উৎপাদনে স্বয়ংসম্পূর্ণতা অর্জন, গুণগত মান বৃদ্ধি, উৎপাদনকারীদের ন্যায্যমূল্য নিশ্চিতকরণ, গবেষণা ও উন্নয়নমূলক কার্যক্রম গ্রহণ, লবণ চাষীদের উদ্বুদ্ধকরণ এবং লবণের চাহিদা, সরবরাহ ও উৎপাদন পর্যবেক্ষণ করা। প্রকল্পটি জুলাই ১৯৯০ হতে জুন ২০০০ এবং সংশোধিত জুলাই ১৯৯০ হতে জুলাই ২০০৫ পর্যন্ত সরকারি প্রকল্প হিসেবে লবণ শিল্পের উন্নয়ন ও সম্প্রসারণমূলক কার্যক্রম বাস্তবায়ন করে।
২০০৬-২০০৭ অর্থবছর থেকে এ প্রকল্পটি সরকারের রাজস্ব বাজেটে অন্তর্ভুক্ত করা হয়েছে। এ প্রকল্পের কেন্দ্রগুলির অবস্থান কক্সবাজার জেলার ৭টি থানা যথা: সদর, রামু, মহেশখালী, চকরিয়া, পেকুয়া, কুতুবদিয়া, টেকনাফ এবং চট্টগ্রাম জেলার বাঁশখালী থানা এলাকার ১২টি কেন্দ্র। লবণের স্বাভাবিক চাহিদা মেটানো এবং আপদকালীন সময়ে সরবরাহ নিশ্চিত করে দাম স্থিতিশীল রাখতে এ প্রকল্পটি ভূমিকা রাখছে। বর্তমানে কক্সবাজার এবং চট্টগ্রাম জেলায় ৬৭,৭৫১ একর জমিতে ৩৪,৫৫৩ জন চাষি সৌর পদ্ধতিতে লবণ উৎপাদন করছে। জাতীয় অর্থনীতিতে লবণ শিল্পখাত প্রতিবছর গড়ে প্রায় ১২০০ কোটি টাকার অবদান রাখছে। বাংলাদেশের প্রায় ১০-১৫ লক্ষ লোক প্রত্যক্ষ ও পরোক্ষভাবে লবণ শিল্পের উপর নির্ভরশীল।
আয়োডিনযুক্ত লবণ
আয়োডিন মিশ্রিত লবণ তৈরি কার্যক্রমের মাধ্যমে আয়োডিন ঘাটতি পূরণের লক্ষ্যে জুলাই ১৯৮৯ হতে জুন ২০০০ মেয়াদে সার্বজনীন আয়োডিনযুক্ত লবণ প্রকল্প (সিআইডিডি) হাতে নেওয়া হয়। সরকার ১১ ডিসেম্বর ১৯৯৪ সালে আয়োডিনের অভাবজনিত রোগ প্রতিরোধ আইন ১৯৮৯ জারি করেন। এ আইনের আওতায় ৩১ জানুয়ারি ১৯৯৫ তারিখ থেকে দেশে আয়োডিনযুক্ত ভোজ্য লবণ ব্যতীত কোনো ভোজ্যলবণ উৎপাদন, বিপণন ও গুদামজাত নিষিদ্ধ করা হয়।
ইউনিসেফ-এর কারিগরি সহায়তায় বিসিকের মাধ্যমে ২৬৭টি কারখানায় আয়োডিন সংমিশ্রণ মেশিন বিনামূল্যে বিতরণ করা হয় এবং তদারকির জন্য প্রশিক্ষণপ্রাপ্ত লোক নিয়োগ করা হয়।
তহশিল
তহশিল, তহসিল বা তালুক দক্ষিণ এশীয় দেশগুলিতে (প্রধানত ভারতে) জেলা ও মহকুমার পরে তহশিল একটি প্রশাসনবিভাগ। তহশিলদার হচ্ছে এর বিভাগীয় প্রশাসক প্রধান।
ভারত
ভারতের জেলাগুলি কয়েকটা মহকুমায় বিভক্ত থাকে এবং মহকুমাগুলি তহশিলে বিভক্ত। ভারতে তহশিলকে কখনো কখনো  পঞ্চায়েত সমিতর ইউনিয়নও বলা হয়।. ভারতের বিভিন্ন রাজ্যে তহশিলকে বিভিন্ন নাম দেওয়া হয় যেমন: মহারাষ্ট্রে তালুকা, গুজরাটে তলুকো, অন্ধ্রপ্রদেশে মণ্ডল ইত্যাদি।
পাকিস্তান
পাকিস্তানে তহশিল হলো দ্বিতীয় স্তরের প্রশাসনবিভাগ। এবং পাকিস্তানে তহশিলকে আবার উপ-বিভাগে ভাগ করা হয় যাকে ইউনিয়ন কাউন্সিল বলে। পাকিস্তানে কয়কটি তহশিল মিলিয়ে একটি জেলা (ڈسٹرکٹ) গঠিত হয়। সিন্ধ প্রদেশে তহশিল শব্দটির পরিবর্তে তালুকা শব্দটিও প্রয়োগ করা হয়।
কুমিল্লা সদর দক্ষিণ পৌরসভা
কুমিল্লা সদর দক্ষিণ পৌরসভা বাংলাদেশের কুমিল্লা জেলার অন্তর্গত একটি বিলুপ্ত পৌরসভা।
ইতিহাস
২০০৫ সালে ৩০.৮৭ বর্গ কিলোমিটার এলাকা নিয়ে কুমিল্লা সদর দক্ষিণ পৌরসভা প্রতিষ্ঠিত হয়, ২০১১ সালের আদমশুমারী অনুযায়ী যার জনসংখ্যা ছিল ১,০৩,৭১০ জন। এটি ৯টি ওয়ার্ডে বিভক্ত ছিল।
সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।
২০১১ সালের ১২ থেকে ১৮ জানুয়ারির মধ্যে কুমিল্লা সহ মোট ২৬২টি পৌরসভার নির্বাচন অনুষ্ঠিত হওয়ার কথা থাকলেও সিটি কর্পোরেশন প্রতিষ্ঠা প্রক্রিয়াধীন থাকায় নির্বাচন স্থগিত করা হয়।
কুমিল্লা জেলা প্রশাসনের আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।
২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।
পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।
খেয়া (কাব্য)
থাম্ব|খেয়া-রবীন্দ্রনাথ ঠাকুর খেয়া হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০৬ সালে প্রকাশিত হয়।  এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। এই কাব্যের এগারোটি কবিতা রবীন্দ্রনাথ গীতাঞ্জলির  ইংরেজি অনুবাদ সং অফারিংসে অন্তর্ভুক্ত করেছেন।
উৎসর্গ
রবীন্দ্রনাথ তাঁর "খেয়া" কাব্যগ্রন্থটি ভারতীয় বিজ্ঞানী জগদীশ চন্দ্র বসুকে উৎসর্গ করেন।
মূল বিষয়বস্তু
"খেয়া" কাব্যে বিষাদ  ও ক্লান্তির সুর প্রাধান্য পায়।     মানবজীবনের সুখ-দুঃখ এবং আশা-আকাঙ্ক্ষার কথা ধ্বনিত হয়েছে। এতে আধ্যাত্মিকতার মূর্ছনাও পরিলক্ষিত হয়।
পঞ্চতন্ত্র
পঞ্চতন্ত্র (पञ्चतन्त्र) সংস্কৃত ভাষায় রচিত একটি প্রাচীন গ্রন্থ যার রচয়িতা কবি বিষ্ণু শর্মা। তবে এই গ্রন্থের মূল পাণ্ডুলিপি পাওয়া যায় নি। নানা উপদেশমূলক গল্পের সংকলন এই গ্রন্থ । জীবনের পথের নানা উপদেশ এই গ্রন্থের নানা উপকথার মাধ্যমে তুলে ধরা হয়েছে। গ্রন্থটি পাঁচটি তন্ত্রে বিভক্ত বলেই নাম পঞ্চতন্ত্র। এগুলি হলো:
এস্টেল ডেসাঞ্জেস
জীবনের প্রথমার্ধ
এস্টেল ডেসাঞ্জেস ১৯৭৭ সালে ফ্রান্সের বোর্দোতে জন্মগ্রহণ করেন। তিনি একটি নাইটক্লাবে বারটেন্ডার হিসেবে কাজ করতেন এবং নার্সিং স্কুলে পড়াতে যেতেন। ১৯৯৯ সালে যখন তিনি একটি হট ভিডিও ইভেন্টে যোগ দিয়েছিলেন, তখন তাকে ফ্রেড কপুলা আবিষ্কার করেছিলেন।
কর্মজীবন
এস্টেল ডেসাঞ্জেস ১৯৯৯ সালে প্রাপ্তবয়স্ক চলচ্চিত্রে কাজ শুরু করেন, প্রধানত ফ্রেড কপুলা দ্বারা নির্মিত চলচ্চিত্রগুলিতে। তিনি ২০০০ সালে সেরা ফ্রেঞ্চ নিউ স্টারলেটের জন্য হট ডি'অর পুরস্কার পান। ২০০১ সালে, তিনি ভিসিভি কমিউনিকেশনের সাথে কাজ শুরু করেন। সেই বছর তিনি প্যাট্রিস ক্যাবানেল পরিচালিত লা ফিলে ডু বাটেলিয়ারে অভিনয় করেন এবং সেরা ইউরোপীয় পার্শ্ব অভিনেত্রীর জন্য হট ডি'অর পুরস্কার জিতে নেন। একই বছর, তিনি টাউট লে মন্ডে এন পার্লেতে হাজির হন। তার কর্মজীবনে, তিনি পরিচালক জন বি. রুট, ব্রিজিট লাহাই, রোকো সিফ্রেডি এবং ওয়াল্টার ইগোর সাথেও কাজ করেছেন।
অড়হর
অড়হর  এক প্রকার ডাল বীজ। এর ইংরেজি নাম pigeon pea। বৈজ্ঞানিক নাম Cajanus cajan। পরিবার leguminosae।
পরিচিতি
অড়হর হার্ব জাতীয় বর্ষজীবি গাছ। পাতা কিছুটা লম্বা ও মাথা চোখা আকারের হয়। ফুল হলদে, এর বীজ ছোটো গোলাকার। ফল আকারে ছোটো কড়াইন শুটির মতো, কিন্তু একটু চ্যাপ্টা হয়। এটি যেকোন জমিতে জন্মায়।
বিস্তার
অড়হর ডালের আদি নিবাস বোম্বাই, মাদ্রাজ, যুক্তপ্রদেশ, মায়ানমার, মধ্যভারত, বাংলায় ও আসামে চাষ হয়। বাংলাদেশে উত্তরবঙ্গে চাষ হয়।
পরিষ্করণ কেন্দ্র
পরিষ্করণ কেন্দ্র বলতে স্বাদু পানি কিংবা সামুদ্রিক পানিতে অবস্থিত এমন একটি অবস্থান বা অঞ্চলকে বোঝায় যেখানে পরিষ্কারক মাছ নামের এক ধরনের অপেক্ষাকৃত ক্ষুদ্র আকারের মাছ বসবাস করে ও স্থানটিকে টহল দেয়। অন্যান্য অপেক্ষাকৃত বড় মাছেরা ঐ অঞ্চলে গিয়ে জড়ো হলে পরিষ্কারক মাছগুলি তাদের দেহপৃষ্ঠের মৃতকোষ ও পরজীবী প্রাণীগুলি খেয়ে পরিষ্কার করে দেয়। অনেক সময় পরিষ্কারক মাছরা বড় মাছের হা করা মুখের ভেতরে গিয়ে মুখগহ্বর ও ফুলকিও পরিষ্কার করে দেয়। পরিষ্করণ কেন্দ্রে পরিষ্কার সেবা গ্রহণকারী মাছ ও পরিষ্কারক মাছ বিশেষ আচরণ প্রদর্শনের মাধ্যমে একে অপরকে শনাক্ত করতে পারে। অনেক মাছ ছাড়াও কচ্ছপ, কাছিম এমনকি জলহস্তিও এধরনের পরিষ্করণ কেন্দ্র ব্যবহার করে থাকে। এ প্রক্রিয়াটিকে প্রাণীজগতের প্রায় সর্বত্র বিদ্যমান পরিষ্করণ মিথস্ক্রিয়ার একটি উদাহরণ হিসেবে গণ্য করা হয়, যেখানে দুই পক্ষই লাভবান হয়।
সাগরে সাধারণত প্রবাল প্রাচীরের কাছে প্রবাল মস্তকের ঠিক ওপরে বা দুইটি প্রবালের মাঝে পরিষ্করণ কেন্দ্র থাকে। অন্যান্য ক্ষেত্রে ভাসমান শৈবালগুচ্ছের ঠিক নিচে কিংবা কোনও নদী বা উপহ্রদের পূর্বসম্মতিমূলক নির্দিষ্ট অবস্থানে পরিষ্করণ কেন্দ্রগুলি থাকতে পারে।
এস এস কলকেবাইল
এস এস কলকেবাইল কুন্ডাপুরের আইনজীবী ছিলেন। তিনি ১৯৫২ সালে মাদ্রাজ সরকারের আইনসভার সদস্য হন। তিনি ১৯৫২ থেকে ১৯৫৭ পর্যন্ত "হাউজ কমিটির" সদস্য ছিলেন। তিনি ভ্রমাবর ও কুন্দাপুর নির্বাচনী এলাকার প্রতিনিধিত্ব করেছিলেন এবং তিন মেয়াদে বিধায়ক ছিলেন।
প্রথম নরসিংহ
প্রথম নরসিংহ (ಒಂದನೆ ನರಸಿಂಹ) (রাজত্ব ১১৫২-১১৭৩ খ্রিস্টাব্দ) হোয়সালা সাম্রাজ্যের শাসক ছিলেন। তার অধিরাজ পশ্চিম চালুক্য সাম্রাজ্যের রাজা তৃতীয় তেলাপার বিরুদ্ধে তার বিজয় তার উত্তরসূরি এবং তার প্রধান উত্তরাধিকারদের দ্বারা স্বাধীনতা ঘোষণার পথ প্রশস্ত করে। তৃতীয় তেলাপা প্রথম নরসিংহ দ্বারা নিহত হন। তবে তিনি কালাচুরি অধীনস্থ দ্বিতীয় বিজ্জালাকে মোকাবেলা করতে ব্যর্থ হয়েছেন। প্রথম নরসিংহ তার ছেলে দ্বিতীয় বীর বল্লাল দ্বারা উৎখাত হন।
জোনাথন ব্রাউন
জোনাথান অ্যান্ড্র্যু ক্লিভল্যান্ড ব্রাউন (Jonathan A.C. Brown, জন্মঃ ১৯৭৭) ইসলামিক স্টাডিজের একজন মার্কিন পণ্ডিত। ২০১২ সাল থেকে তিনি জর্জটাউন বিশ্ববিদ্যালয়ে স্কুল অব ফরেইন সার্ভিস এর একজন সহযোগী অধ্যাপক। ২০১৪ সাল থেকে তিনি জর্জটাউন বিশ্ববিদ্যালয়ের ইসলামী সভ্যতা বিষয়ে অধ্যাপক হিসেবে আল-ওয়ালিদ বিন তালাল চেয়ার পদে বহাল আছেন। তিনি Oxford Encyclopedia of Islam and Law এর এডিটর-ইন-চীফ।
তার লেখা বই Misquoting Muhammad: The Challenges and Choices of Interpreting the Prophet’s Legacy, Hadith: Muhammad's Legacy in the Medieval and Modern World, Muhammad: A Very Short Introduction এবং The Canonization of al-Bukhari and Muslim। তিনি হাদীস, ইসলামী আইন, সালাফিবাদ, সুফিবাদ ও আরবী ভাষা বিষয়ে নিবন্ধ লিখেছেন।
পরিবার ও শিক্ষা
জোনাথন ব্রাউন ৯ আগস্ট, ১৯৭৭ সালে ওয়াশিংটনে জন্মগ্রহণ করেন। তিনি ছিলেন Episcopalian ছিলেন, ১৯৯৭ সালে ইসলাম গ্রহণ করেন। জোনাথন ব্রাউন একজন সুন্নী মুসলিম। জোনাথন ব্রাউন ২০০০ সালে জর্জটাউন বিশ্ববিদ্যালয়, ওয়াশিংটন থেকে ইতিহাস বিষয়ে বিএ পাস করেন। তিনি American University of Cairoর Center for Arabic Study Abroad তে এক বছর আরবী শেখেন। ২০০৬ সালে শিকাগো বিশ্ববিদ্যালয়ে ইসলামী চিন্তাধারা বিষয়ে ডক্টরেট করেন।
কর্ম জীবন
জোনাথন ব্রাউন ২০০৬ থেকে ২০১০ সিয়াটলে University of Washingtonএ Department of Near Eastern Languages and Civilization এ শিক্ষকতা করেন। তিনি 2010এ জর্জটাইন বিশ্ববিদ্যালয়ে চলে যান। চারবছর সহকারী অধ্যাপক পদে থাকেন এরপর 2012 সন থেকে জর্জটাইন বিশ্ববিদ্যালয়ের School of Foreign Service এ ইসলামী বিষয় ও মুসলিম-খ্রিস্টান সমঝোতা বিষয়ে পড়ান।
তিনি Prince Alwaleed Bin Talal Center for Muslim-Christian Understandingএর পরিচালক হিসাবে দায়িত্ব পালন করেন।
ক্রিস্টোফার শ্যানন
ক্রিস্টোফার শ্যানন একজন ইংরেজ ফ্যাশন ডিজাইনার যিনি পুরুষদের পোশাকে বিশেষজ্ঞ৷
প্রাথমিক জীবন এবং শিক্ষা
একজন লিভারপুলিয়ান, শ্যানন সেন্ট্রাল সেন্ট মার্টিন্স থেকে পুরুষদের পোশাকে এমএ সহ স্নাতক হন, লুইস উইলসনের অধীনে অধ্যয়ন করেন।
তথ্যসূত্র
<references group="" responsive="1">
ক্যালিন কর্ডেরো
ক্যালিন কর্ডেরো মেরিন কাউন্টি, ক্যালিফোর্নিয়ার একজন মার্কিন পাদুকা এবং আনুষাঙ্গিক ফ্যাশন ডিজাইনার। তিনি শূন্য-বর্জ্য ফ্যাশন আন্দোলনের একটি অংশ।
সুজিত মন্ডল
সুজিত মন্ডল টলিউডের একজন বিখ্যাত পরিচালক। তিনি পশ্চিম বাংলায় জন্মগ্রহণ করেন। বলিউডে বিক্রম ভট্টাচার্যের সাথে সহকারী পরিচালক হিসেবে তার যাত্রা শুরু। বর্তমানে তিনি টলিউডের অন্যতম সফল পরিচালক। তার পরিচালিত ছবির বেশিরভাগই বক্স অফিসে হিট' তকমা পেয়েছে। এখনও তিনি টলিউডের অন্যতম নির্ভরযোগ্য পরিচালক।
ক্রি উইকিপিডিয়া
ক্রি উইকিপিডিয়া হচ্ছে অনলাইন বিশ্বকোষ উইকিপিডিয়ার ক্রি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে।
মোহাম্মদ এ. আকিম
'''মোহাম্মদ এ. আকিম''' বাংলাদেশের কুমিল্লা জেলার রাজনীতিবিদ যিনি কুমিল্লা-৭ আসনের সংসদ সদস্য ছিলেন।
প্রাথমিক জীবন
মোহাম্মদ এ. আকিম কুমিল্লা জেলায় জন্মগ্রহণ করেন।
রাজনৈতিক জীবন
মোহাম্মদ এ. আকিম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে কুমিল্লা-৭ আসন থেকে সংসদ সদস্য নির্বাচিত হন।
প্রকৃতি বিরুদ্ধ?
নরওয়ের অসলো ইউনিভার্সিটির প্রাকৃতিক ইতিহাসবিষয়ক জাদুঘরের উদ্দ্যোগে প্রকৃতি বিরুদ্ধ? (against nature?) শিরোনামে একটি প্রদর্শনী হয়। এই প্রদর্শনী 'প্রাণীজগতে সমকামিতা' এর উপর ভিত্তি করে হয়। এই ধরনের প্রদর্শনী ছিল সেবারই প্রথম।
সেই প্রদর্শনীতে এমন অনেক প্রাণী, প্রাণীর ছবি দেখানো হয়, বিভিন্ন প্রজাতির মডেল রাখা হয় (যাদের মধ্যে সমকামিতার প্রবণতা আছে), অন্যান্য জিনিসের মধ্যে 'সাউদার্ন রাইট হোয়েল' (এক প্রজাতির তিমি) এবং জিরাফ যাদের মধ্যে সমকামী জোড়ি হিসেবে থাকতে দেখতে পাওয়া যায় তাদেরও রাখা হয়। আয়োজকরা জানান, এই প্রদর্শনীর অনেকগুলো লক্ষ্যের মধ্যে একটি হল,সমকামিতা নিয়ে মানুষের মধ্যে যে বিভ্রান্তি আছে, তার অবসান ঘটানো..আমরা আশা করি, সমকামিতা নিয়ে বিখ্যাত যে বিতর্ক- ইহা প্রকৃতিবিরুদ্ধ, তাকে এখন থেকে আমরা খণ্ডন করতে পারব। কানাডীয় জীববিজ্ঞানী ব্রুস বাগেমিল এবং মার্কিন জীববিজ্ঞানী জোয়ান রাফগার্ডেন এর কাজের উপর ভিত্তি করেই এই প্রদর্শনীর বিরাট অংশ প্রদর্শিত হয়েছে।
'নরওয়েজিয়ান আর্কাইভ, লাইব্রেরী এ্যান্ড মিউজিয়াম অথোরিটি' (নরওয়েজীয় ভাষায় সংক্ষেপে এবিএম) এই প্রদর্শনীটির জন্য অর্থায়ন করে, এই প্রতিষ্ঠানটি মিউজিয়াম, লাইব্রেরি এবং ঐতিহাসিক তথ্য সংরক্ষণাগারগুলোকে উৎসাহিত করে, বিতর্কিত এবং নিষিদ্ধ বিষয় নিয়ে গবেষণা করার জন্য। এ প্রদর্শনীটি ছিল সেই চ্যালেঞ্জের প্রতি সরাসরি উত্তর।
প্রদর্শনী চলেছিল সেপ্টেম্বর ২০০৬ থেকে ২০০৭ সালের আগস্ট পর্যন্ত। এটা যে জনগণের মাঝে খুব ভালোভাবে পৌছেছে, তা প্রমাণ হয় প্রতিদিনই মানুষের ভীড় হওয়া, বিশেষ করে পরিবার সহ যাওয়ার মাধ্যমে। অসলো, বারগেইন, ট্রন্ডহেইম, মাসট্রিক্ট (নেদারল্যান্ডস), জেনোভা (ইতালী) এবং স্টকহোম (সুইডেন) এ অনুষ্ঠান হিসেবে এটা দেখানো হয়। যাইহোক, খ্রিষ্টান ধার্মিক বিদ্বসমাজের দ্বারা এটা সমালোচিত হয়।
ইসলামাবাদ ইউনাইটেড
ইসলামাবাদ ইউনাইটেড হল ইসলামাবাদের প্রতিনিধিত্বমূলক পাকিস্তান সুপার লিগের একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য অনুমোদন দেওয়া হয়। দলটির মালিকানায় রয়েছেন ভেঞ্চার ক্যাপিটাল লাওনিন গ্লোবাল স্পোর্টস।
বর্তমান দল
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।
Source
Note: ''Supplementary players are not part of the main 16-man squad. They may or may not be called up for duty and their contract shall only be enforced from the day of joining the squad.''
ইকবাল হাসান মাহমুদ টুকু
প্রাথমিক জীবন
ইকবাল হাসান মাহমুদ টুকু সিরাজগঞ্জ সদর উপজেলার শিয়ালকোল ইউনিয়নের কয়েলগাঁতী গ্রামে জন্মগ্রহণ করেন। তার পিতা আব্দুল্লাহ আল মাহমুদ তৎকালীন পাকিস্তানের কেন্দ্রীয় সরকারের শিল্প ও প্রাকৃতিক সম্পদমন্ত্রী ছিলেন। সাবেক উপ প্রধানমন্ত্রী এম এ মতিন তার ভগ্নীপতি।
রাজনৈতিক জীবন
ইকবাল হাসান মাহমুদ টুকু বিএনপির স্থায়ী কমিটির সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-২ আসন থেকে সংসদ সদস্য নির্বাচিত হন। বাংলাদেশ জাতীয়তাবাদী দলে যোগ দিয়ে তিনি ২০০১ সালের অষ্টম জাতীয় সংসদ নির্বাচনে একই আসন থেকে তিনি সংসদ সদস্য নির্বাচিত হন।
তিনি ২০০১ থেকে ২০০৬ সাল পর্যন্ত বাংলাদেশ জাতীয়তাবাদী দল সরকারে বিদ্যুৎ প্রতিমন্ত্রী হিসাবে দায়িত্ব পালন করেছিলেন। ২০০৭ সালের ২১ শে মার্চ বাংলাদেশ দুর্নীতি দমন কমিশন একটি মামলা দায়ের করে, অবৈধ উপায়ে ২৫ কোটি টাকা আদায় করার অভিযোগ আনা হয়। ২০০৭ সালের ১৫ নভেম্বর তাকে এই মামলায় বিশেষ আদালত নয় বছরের কারাদন্ডে দণ্ডিত করে। তিনি ২০০৭ সালের ডিসেম্বরে এই রায়ের বিরুদ্ধে আপিল করেন। ১৬ জুন ২০১১-তে তাকে বাংলাদেশ হাইকোর্ট খালাস দেওয়া হয়। ৪ ডিসেম্বর ২০১১-এ দুর্নীতি দমন কমিশন এই রায়ের বিরুদ্ধে আপিল করে। ২৭ জানুয়ারী ২০১৪-এ আপিল বিভাগে তাকে খালাস দেওয়া হয়েছিল ।  তিনি একটি আপিল দায়ের করেছিলেন যা ২০১৬ সালে নিষ্পত্তি করা হয়েছিল এবং আপিল বিভাগে একটি নতুন শুনানির আদেশ দেওয়া হয়েছিল ।
সুন্দর লাল খুরানা
সুন্দর লাল খুরানা (জন্ম: ১০ নভেম্বর ১৯১৮) একজন ভারতীয় আমলা, যিনি ১৯৮১ থেকে ১৯৮২ পর্যন্ত দিল্লির লেফটেন্যান্ট গভর্নর, ১৯৮৪ সালে পুদুচেরির লেফটেন্যান্ট গভর্নর এবং ১৯৮২ থেকে ১৯৮৮ পর্যন্ত তামিলনাড়ুর গভর্নর হিসাবে দায়িত্ব পালন করেছিলেন। তিনি ভারতীয় প্রশাসনিক পরিষেবার (আইএএস) সদস্য ছিলেন এবং কেন্দ্রীয় স্বরাষ্ট্র সচিবের দায়িত্ব পালন করেছিলেন।
বিধায়ক ভট্টাচার্য
বিধায়ক ভট্টাচার্য (৭ ফেব্রুয়ারি ১৯০৭ - ১৫ নভেম্বর ১৯৮৬) হলেন ভারতের একজন প্রখ্যাত নাট্যকার, সাহিত্যিক ও সাংবাদিক। তিনি ভারতীয় উপমহাদেশের প্রথম দিককার মঞ্চ অভিনেতা ও নাট্যকারদের অন্যতম। তিনি একাধিক চলচ্চিত্রে অভিনয়ও করেছেন। তিনি শান্তিনিকেতনে শিক্ষকতা করেছেন এবং রবীন্দ্রনাথের স্নেহধন্য ছিলেন।
জন্ম ও পারিবারিক পরিচিতি
'বিধায়ক ভট্টাচার্য ১৯০৭ সালের ৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) মুর্শিদাবাদের জিয়াগঞ্জে জন্মগ্রহণ করেন। তার পিতার নাম হরিচরণ ভট্টাচার্য ও মাতার নাম সত্যবতী।
রচনাবলী
তার রচিত নাটকের মধ্যে রয়েছেঃ
রোসেলা জার্দিনি
রোসেলা জার্দিনি (জন্ম: ১৯৫২), একজন ইতালীয় ফ্যাশন ডিজাইনার এবং ব্যবসায়ী যিনি ১৯৯৪ থেকে ২০১৩ সাল পর্যন্ত ফ্রাঙ্কো মোসচিনোর মৃত্যুর পর মোশিনো -এর ক্রিয়েটিভ ডিরেক্টর হিসেবে কাজ করেছেন। ২০১৪ সালের জানুয়ারিতে তিনি মিসোনির পরামর্শক হিসাবে একটি নতুন ভূমিকা গ্রহণ করেন।
পশ্চিমবঙ্গ বিধানসভা নির্বাচন, ১৯৬৯
পশ্চিমবঙ্গ বিধানসভা নির্বাচন, ১৯৬৯ অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। ১৯৬৮ সালের ২০ ফেব্রুয়ারি পশ্চিমবঙ্গে রাষ্ট্রপতি শাসন ঘোষিত হয়। এরপরই পূর্ববর্তী বিধানসভা ভেঙে দেওয়া হয়েছিল। এই নির্বাচনের পর অজয় মুখোপাধ্যায় মুখ্যমন্ত্রী পদে শপথ নেন এবং দ্বিতীয় যুক্তফ্রন্ট মন্ত্রীসভা গঠিত হয়। যুক্তফ্রন্ট এই নির্বাচনে ২১৪টি আসন (৪৯.৭ শতাংশ ভোট) পেয়ে জয়লাভ করেছিল।
কুতুব খান
কুতুব খান ১৫শ শতাব্দীতে ভারতের মুম্বাইয়ের একটি গ্রাম মাহিমের সেনাপতি ছিলেন, যখন শহরটি গুজরাত সালতানাতের অধীনে ছিল।
দ্যা ব্রিটিশ স্কুল, আলেক্সান্দ্রিয়া
দ্যা ব্রিটিশ স্কুল, আলেক্সান্দ্রিয়া (المدرسة البريطانية بالاسكندرية) হল একটি ব্রিটিশ আন্তর্জাতিক স্কুল যেটি মিশরের আলেক্সান্দ্রিয়ায় অবস্থিত। এখানে পড়ুয়া শিক্ষার্থীদের বয়স ৩-১৮ বছর।
ইতিহাস
১৯৮৪ সালে, এটি ব্রিটিশ বাণিজ্য দূতের দফতরে প্রতিষ্ঠিত হয়েছিল এবং পরে এটি আরো পাঁচটি জায়গা জুড়ে এর কার্যক্রম শুরু করে।
২০১৫ সাল পর্যন্ত, এই প্রতিষ্ঠানে ২৩ টি দেশের ৪৩৩ জন ছাত্রছাত্রী পড়েছে।
এলভি হিল
এলভি হিল (১৯১৭ - ৩১ জুলাই ২০১৮) ছিলেন একজন অস্ট্রেলিয়ান ফ্যাশন ডিজাইনার।
১নং ওয়ার্ড, ঢাকা উত্তর সিটি কর্পোরেশন
ওয়ার্ড নং ০১ হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। মেগাসিটি ঢাকার উত্তরাংশের উত্তরা পশ্চিম এ আংশিক ও পূর্ব থানায় ওয়ার্ড নং ১ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত।
বিবরণ
ওয়ার্ড নং ১, ঢাকা সিটির উত্তরা মডেল টাউন এলাকা নিয়ে গঠিত। এর উত্তরে টঙ্গী ব্রীজ, পশ্চিমে হরিরামপুর ইউনিয়ন, পূর্বে দক্ষিণ খান ও দক্ষিণে বিমানবন্দর অবস্থিত। এ ওয়ার্ডের আয়তন ৬.০৯৫ বর্গকিলোমিটার।
মিশেল গোমা
গোমা ১৯৩২ সালের ১২ মার্চ মনক্র্যাবেউ, লট-এট- গারোনে জন্মগ্রহণ করেন।
মাহবুবুর রহমান (কুমিল্লার রাজনীতিবিদ)
মাহবুবুর রহমান ভূঁইয়া (১৯৫০–২৭ এপ্রিল ২০২১) বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি কুমিল্লা-৭ আসনের সংসদ সদস্য ছিলেন। তিনি ১৯৪৬ সালে বরুড়া উপজেলায় জন্মগ্রহণ করেন।
প্রাথমিক জীবন
মাহবুবুর রহমান ১৯৫০ সালে কুমিল্লা জেলার বরুড়া উপজেলার গোহালিয়া (চুনারিখলা) ভূঁইয়া বাড়িতে জন্মগ্রহণ করেন। তার এক ছেলে ও এক মেয়ে।
রাজনৈতিক ও কর্মজীবন
মাহবুবুর রহমান ১৯৬২ সালে অষ্টম শ্রেণীতে পড়াকালীন হামিদুর রহমান শিক্ষা কমিশনের বিরুদ্ধে আন্দোলনে যোগদানের মাধ্যমে তার রাজনৈতিক জীবন শুরু করেন। ১৯৭১ সালে তিনি মুক্তিযুদ্ধে অংশগ্রহণ করেন।
মাহবুবুর রহমান কুমিল্লা দক্ষিণ জেলা বিএনপির সহসভাপতি ছিলেন। তিনি ১৯৭৮ সালে বিএনপিতে যোগ দিয়ে বরুড়া উপজেলা বিএনপির সাধারণ সম্পাদক হন। এরপর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কুমিল্লা-৭ আসন থেকে সংসদ সদস্য নির্বাচিত হয়েছিলেন। পরে পুনরায় বিএনপিতে ফিরে আসেন।
মৃত্যু
মাহবুবুর রহমান ভূঁইয়া ২৭ এপ্রিল ২০২১ সালে কোভিড-১৯ আক্রান্ত হয়ে কুমিল্লা মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
বাগেরহাট-১
বাগেরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৫নং আসন।
সীমানা
বাগেরহাট-১ আসনটি বাগেরহাট জেলার চিতলমারী উপজেলা, ফকিরহাট উপজেলা ও মোল্লাহাট উপজেলা নিয়ে গঠিত।
ইতিহাস
বাগেরহাট-১ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল। এটি পূর্ববর্তী খুলনা-১ আসন ছিল।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ হেলাল উদ্দীন বিনা প্রতিদ্বন্দ্বিতায় নির্বাচিত হন।
২০০০-এর দশকে নির্বাচন
২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। বাংলাদেশ নির্বাচন কমিশন অন্য দুই প্রার্থীকে অযোগ্য ঘোষণা করলে শেখ হেলাল উদ্দীন বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
১৯৯৬ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, খুলনা-১, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলি উপ-নির্বাচন অনুষ্ঠিত হয়। শেখ হেলাল উদ্দীন উপ-নির্বাচনে নির্বাচিত হন।
হরিদাস ভট্টাচার্য
হরিদাস ভট্টাচার্য (৭ নভেম্বর ১৮৯১ - ২০ জানুয়ারি ১৯৫৬) হলেন ভারতের একজন প্রখ্যাত দার্শনিক ও শিক্ষাবিদ। তিনি ভারতীয় উপমহাদেশের অন্যতম প্রধান দার্শনিক হিসাবে বিবেচিত হন। তিনি ঢাকা বিশ্ববিদ্যালয়ের দর্শন বিভাগে একাদিক্রমে ২৬ বছর অধ্যাপনা করেন এবং এই বিভাগটি গড়ে তুলতে বিশেষ ভূমিকা পালন করেন।
জন্ম ও পারিবারিক পরিচিতি
হরিদাস ভট্টাচার্য ১৮৯১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) পশ্চিমবঙ্গের ভাটপাড়ায় জন্মগ্রহণ করেন।
কর্মজীবন
তিনি ঢাকা বিশ্ববিদ্যালয় প্রতিষ্ঠাকালীন এখানে যোগ দেন এবং ২৬ বছর এতে অধ্যাপনা করাকালীন ২২ বছর বিভাগীয় প্রধান হিসাবে দায়িত্ব পালন করেন। তার প্রখ্যাত শিক্ষার্থীর মধ্যে রয়েছেন - সরদার ফজলুল করিম ও নলিনীকান্ত ভট্টশালী।
কাঁটানটে
কাঁটানটে  এর বৈজ্ঞানিক নাম Amaranthus spinosus ও ইংরেজি নাম spiny amaranth, spiny pigweed, prickly amaranth or thorny amaranth। এটি  	Amaranthaceae পরিবারের অন্তর্গত। অন্যান্য স্থানীয় নাম: কাঁটাখুইড়া, খুড়াকাঁটা, খৈরাকাটা ইত্যাদি।
পরিচিতি
কাঁটানটে বহুবর্ষজীবী। কাঁটানটে একটি গুল্মজাতীয় কাঁটাযুক্ত পাতাবিশিষ্ট আগাছা। সাধারণত ১.০-১.২ মিটার (৪০-৪৮ ইঞ্চি) পর্যন্ত লম্বা হতে পারে। কাণ্ড ও পাতা সাধারণত লালচে দাগযুক্ত । পাতার আকৃতি অনেকটা ছোট। পাতার আগার দিকটা ক্রমশ সরু। পাতার বোঁটায় দৃঢ় লম্বা সূচালো দুটি কাঁটা থাকে। কাণ্ড শক্ত গাঁটযুক্ত এবং কাঁটায় ভরা থাকে।  কাণ্ড খাড়া  হালকা গোলাপী এবং শাখা-প্রশাখাবিশিষ্ট। ফুলের রং ফিকে সবুজ, গুচ্ছবদ্ধ অবস্থায় থাকে। বীজ চকচকে কালো। বীজ দিয়ে বংশবিস্তার করে।
বিস্তার
বাংলাদেশের সর্বত্র কাঁটা নটে দেখা যায়।
বংশবিস্তার
বীজ থেকে বংশবিস্তার হয়ে থাকে। বীজের রং কালো তবে রং উজ্জ্বল হয়ে থাকে। বর্ষার শেষে গাছে ফুল ফোটে, আশ্বিন মাসে ফল ধরে। পতিত জমি ও ক্ষেতের আইলে নিজে থেকেই জন্মে থাকে। এমনকি শাক-সবজির ক্ষেতেও দু’চারটে কাঁটা নটে দেখতে পাওয়া যায়। একে কাটিং এর মাধ্যমেও বংশ বিস্তার ঘটানো যায়।
চাষের সময়
বীজের রং কালচে হলেও উজ্জ্বল। বর্ষার শেষে গাছে ফুল হয় ও আশ্বিনে ফল।
অন্যান্য ব্যবহার
কাঁটানটে একটি অনাবাদি উদ্ভিদ। এটা শাক এবং ওষুধি হিসেবে ব্যবহৃত হয়।
কাঁটানটে শাকে পুস্টি উপাদান
কাঁটানটে উন্নত মানের পুস্টি রয়েছে। আহার উপযোগী কাঁটানটে শাকে রয়েছে-প্রোটিন, ভিটামিন-এ, ভিটামিন-বি৬, ভিটামিন-সি, ভিটামিন-কে, থায়ামিন, রিভাফ্লাভিন, নিয়াসিন, Pantothenic acid, খনিজ উপাদানের মধ্যে রয়েছে: ক্যালসিয়াম, আইরন, ম্যানেসিয়াম, ফসফরাস, পটাশিয়াম, সোডিয়াম, জিঙ্ক, কপার, ম্যাঙ্গানিজ, সেলেনিয়াম, আরও রয়েছে Histidine, Isoleucine, Leucine, Threonine লাইসিন, ট্রিপটোফেন ইত্যাদি।
ইভা হেঙ্গার
জীবনী
তিনি গিয়ার শহরে জন্মগ্রহণ করেছিলেন এবং ১৯৮৯ সালে মিস টিন হাঙ্গেরি এবং ১৯৯০ সালে মিস আলপেড্রিয়া প্রতিযোগিতা জিতেছিলেন। ১৯৯০ সালে তিনি ইতালিতে চলে যান এবং শীঘ্রই পর্নোগ্রাফিক চলচ্চিত্র প্রযোজক রিকার্ডো শিচির বান্ধবী হয়ে ওঠেন। তিনি ১৯৯৪ সালে শিচিকে বিয়ে করেছিলেন এবং তাদের দুটি সন্তান ছিল এবং বহু বছর ধরে আলাদা থাকার পরেও তারা কখনও তালাক দেননি। হেঙ্গার রোমান্টিকভাবে ২০০৪ থেকে ম্যাসিমিলিয়ানো ক্যারোলেত্তির সাথে সম্পর্কে জড়িয়েছিলেন এবং তাদের একটি কন্যা ছিল: জেনিফার ক্যারোলেটি ১২ এপ্রিল ২০০৯-এ রোমে জন্মগ্রহণ করে। হেঙ্গার এবং ক্যারোলেত্তি ১৪ এপ্রিল ২০১৩ সালে একে অপরকে বিয়ে করেন।
মৃন্ময়ী মন্দির
মৃন্ময়ী মন্দির ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরের একটি প্রাচীন মন্দির। এটি ১০ম শতাব্দীতে মল্লরাজ শ্রীমন্ত জগৎমল্ল দেব কর্তৃক প্রতিষ্ঠিত।